**Uttanríkis- og vinnuálaráðið**

Uttanríkis- og vinnumálaráðið

|  |  |
| --- | --- |
| Dagfesting: | 12. apríl 2019 |
| Mál nr.: | 18/00344 |
| Málsviðgjørt: | Skrivið her |

**Uppskot til**

**Kunngerð**

**um**

**krøv til sigling á motorriknum stuttleikafari við skrokklongd undir 4 metrar**

(vatnskutarakunngerðin)

Við heimild í § 8, stk. 5, § 10, stk. 2 og § 24, stk. 3 í løgtingslóg nr. 63 frá 3. juli 1998 um manning av skipum og við heimild í § 2, stk. 5, § 31 og § 49, stk. 2 í løgtingslóg nr. 165 frá 21. desember 2001 um trygd á sjónum verður ásett:

§ 1. Henda kunngerð fevnir um førleikakrøv og krøv til sigling við vatnskutara, luftpútufari og øðrum líknandi fari, ið er bygt til at verða ført av einum persóni, ið situr ella stendur á skrokkinum.

**§ 2.** Førari av fari fevnt av § 1 skal:

1. vera fyltur 16 ár og
2. hava føraraprógv frá góðkendum skeiðsveitara.

**§ 3.** Førari av fari sbrt. § 1, skal undir siglingini, hava skjalprógv fyri, at krøvini sbrt. § 2 eru lokin. Skjalprógvið skal verða víst Sjóvinnustýrinum, løgregluni ella

øðrum eftirlitsmyndugleika, tá biðið verður um tað.

**§ 4.** Ein og hvør, ið siglir við fari, sbrt. § 1, skal nýta ein bjargingarvest, og vera ílatin hóskandi kuldabjálvandi drakt.

*Stk. 2.* Hevur kuldabjálvandi draktin flotføri, er ikki krav at nýta bjargingarvest.

**§ 5.** Loyvt er ikki at sigla við fari, sbrt. § 1 í myrkri ella í mjørka.

*Stk. 2.* Sigling í sambandi við bjarging og bjargingarvenjing er ikki fevnd av stk. 1.

**§ 6.** Brot á § 2, § 3, § 4 og 6 verður revsað við sekt.

*Stk. 2.* Feløg og aðrir løgfrøðiligir persónar verða revsaðir sambært reglunum í kapittul 5 í revsilógini.

§ 7. Henda kunngerð kemur í gildi dagin eftir, at hon er kunngjørd.

*Stk. 2.* § 2, nr. 2, kemur í gildi 1. januar 2021.

Uttanríkis og vinnumálaráðið, dagfesting.

**Poul Michelsen**

landsstýrismaður

/ Herálvur Joensen